Hele weekenden har Hjørring Gymnasium været indtaget af unge sprogtalenter fra hele landet. Det er den årlige sprogcamp, de har deltaget i. Målet er at hjælpe de unge til styrke deres fremmedsprogskompetencer og få dem til at udvikle sig sammen med andre sproginteresserede. I alt har 175 elever fra 32 forskellige gymnasier været med. De har fulgt workshops, arbejdet sammen i en fiktiv virksomhed og terpet engelske, tyske, franske, italienske, spanske, kinesiske, græske og latinske gloser. Weekenden blev afsluttet med en messe, hvor campens deltagere fik rig mulighed for at teste deres sprogfærdigheder. - Vi har øvet os de sidste to dage på at kunne præsentere et firma på fransk. Nu skal vi så gå rundt på messen og fange de besøgenes opmærksomhed og forklare dem på fransk, hvad vi laver, siger Aske Meineche fra Middelfart Gymnasium.

Referat:
For første gang er der deltagere fra hele landet med til den årlige sprogcamp på Hjørring Gymnasium.